එලෙස රෝහල්ගත වූ 7000කගේ පමණ සිදුකළ පී.සී.ආර්. පරීක්ෂණවලදී 189 දෙනෙකුට වෛරසය ආසාදනය වී ඇති බව තහවුරු වී තිබෙනවා.එමෙන්ම, රෝගියෙකු හඳුනා ගැනීමත් සමඟ ඔහු ඇසුරු කළ සමීපතමයින් වෛරසය ආසාදනය වී ඇති බවට සැක කටයුතු පුද්ගලයින් ලෙස හඳුනාගෙන සිදුකළ පී.සී.ආර්. පරීක්ෂණවලදී 3.2% කට වෛරසය ආසාදනය වී ඇති බව තහවුරු වී තිබෙනවා.ඒ අනුව එලෙස සැක කටයුතු පුද්ගලයින් 1500කගේ පමණ පී.සී.ආර්. පරීක්ෂණ සිදුකර ඇති අතර, එහිදී 49 දෙනෙකුට වෛරසය ආසාදනය වී ඇති බවයි සෞඛ්‍ය අමාත්‍යාංශයේ එම ප්‍රකාශකයා සඳහන් කළේ.මේ අතර, පිටකොටුව - ගුණසිංහපුර ප්‍රදේශයෙන් හමුවූ කොරෝනා ආසාදිත පුද්ගලයා ගැවසුණු ප්‍රදේශවල සිටි තවත් පුද්ගලයින් 312 දෙනෙකු නිරෝධායන කටයුතු සඳහා දිවුලපිටිය , අඹේපුස්ස, කළුතර - බෝම්බුවල සහ කොළඹ - ගංගාරාමයේ පිහිටුවා ඇති පොලිස් අධීක්ෂණය යටතේ ක්‍රියාත්මක, නිරෝධායන මධ්‍යස්ථාන වෙත රැගෙන යනු ලැබුවා.